**ОТНОСНО:** Четвърта мисия на високо ниво в Китайската народна република, 21 – 26 април 2024 г.

Бихме искали да Ви информираме, че Европейският комисар по земеделие г-н Януш Войчеховски планира своята четвърта мисия на високо ниво в Китайската народна република в периода 21 – 26 април 2024 г.

Целта на мисията е популяризиране на европейските висококачествени селскостопански и хранителни продукти. Предвиждат се срещи на политическо ниво за обсъждане на търговията, бариерите пред достъпа до китайския пазар, прилагането на Споразумението за географските означения, Зелената сделка, иновациите за преход към устойчиво земеделие и хранителни системи и др.

В допълнение към политическия обмен, важен аспект от посещението в Китай ще бъде улесняването на достъпа до пазара и контактите между европейския и китайския бизнес, работещ в сектора на хранително-вкусовата промишленост. Предвид гореизложеното, комисар Войчеховски има желание да бъде придружен от делегация от до 80 висши европейски ръководители, представляващи компании от всички държави членки на ЕС, от МСП с надежден експортен капацитет до големи компании, включително европейски и национални асоциации на производители.

Желаещите фирми и организации могат да регистрират най-късно до 19 декември 2023 г. своите заявки за включване към бизнес делегацията на следния линк: <https://ec.europa.eu/eusurvey/runner/HLM_China_April_2024>.

Окончателният подбор на представителите на бизнеса ще се основава на продуктовия и географския баланс на делегацията. В този контекст ще бъдат взети под внимание представителността на кандидатите на даден сектор, техният капацитет за провеждане на международен бизнес и достъп до пазарите.

Всички разходи за посещението са за сметка на участниците в делегацията.